Breanna Clark

Breanna Clark (født 4. november 1994 i Los Angeles) er en parafriidrettsutøver fra USA, som konkurrerer i klassen T20. T20 er en klasse for utøvere innen parafriidrett, der utøverne har intellektuell funksjonsnedsettelse. Hun er verdensmester (2017) og paralympisk mester (2016) på 400 meter i sin klasse.

Bakgrunn 
Clark har medfødt autisme, en diagnose hun fikk da hun var fire år gammel. Hun trenes av sin mor, Rosalyn Clark, og debuterte internasjonalt under Paralympiske sommerleker 2016. Rosalyn fikk selv sølv på 4x400 meter stafett under Sommer-OL 1976.

Idrettskarriere 
Hun deltok i Paralympiske sommerleker 2016, og vant der 400 meter i klassen T20. Under Para-VM i friidrett 2017 vant hun 400 meter, med ny verdensrekord i klassen T20, på 56,33 sekunder. Hun hadde selv den gamle verdensrekorden, på 56,71, satt i juni samme år. 

Hun deltok i Parapanamerikanske leker 2019 i Lima i Peru, og vant der 400 meter i klassen T20.

Referanser

Eksterne lenker 
 
  Profil hos IPC
  Profil hos Parapanamerikanske leker 2019 
  Profil hos United States Olympic & Paralympic Committee 

Sprintere fra USA
Handikappidrettsutøvere fra USA
Fødsler i 1994
Paralympiske mestere for USA
Verdensmestere i friidrett for USA